شکیب جلالی

اردو شاعر۔ اصل نام۔ سید حسن رضوی۔
 پیدائش 
یکم اکتوبر 1934ء کو اتر پردیش کے علی گڑھ کے ایک قصبے سیدانہ جلال میں پیدا ہوئے۔ انھوں نے اپنے شعور کی آنکھیں بدایوں میں کھولیں جہاں ان کے والد ملازمت کے سلسلے میں تعینات تھے۔
 شاعری 
لیکن والدہ کی حادثاتی موت نے سید حسن رضوی کے ذہن پر کچھ ایسا اثر ڈالا کہ وہ شکیب جلالی بن گئے۔ انھوں نے 15 یا 16 سال کی عمر میں شاعری شروع کر دی اور شاعری بھی ایسی جو لو دیتی تھی جس میں آتش کدے کی تپش تھی۔
 ملازمت 
تعلقاتِ عامہ کے محکمے میں انھیں ایک ذمہ دارانہ ملازمت مل گئی۔ لیکن وہ ان سب چیزوں سے مطمئن نہیں تھے۔
 صحافت 
شکیب جلالی پہلے راولپنڈی اور پھر لاہور آ گئے یہاں سے انھوں نے ایک رسالہ ” جاوید “ نکالا۔ لیکن چند شماروں کے بعد ہی یہ رسالہ بند ہو گیا۔ پھر ”مغربی پاکستان“ نام کے سرکاری رسالے سے وابستہ ہوئے۔ مغربی پاکستان چھوڑ کر کسی اور اخبار سے وابستہ ہو گئے۔

 مجموعہ کلام 
ان کا شعری مجموعہ روشنی اے روشنی ان کے ناگہانی انتقال کے چھ برس بعد 1972ء میں لاہور سے شائع ہوا۔ اس مجموعہ کلام کا شمار اردو کے چند اہم ترین شعری مجموعوں میں ہوتا ہے۔ 2004ء میں لاہور ہی سے ان کے کلام کے کلیات بھی شائع ہوئی۔

 خودکشی 
12 نومبر 1966ء کو محض 32 سال کی عمر میں سرگودھا اسٹیشن کے پاس ایک ریل کے سامنے کود کر خودکشی کر لی اور اس طرح شعلوں سے لہلہاتے ہوئے ایک شاعر کا خاتمہ ہو گیا۔ موت کے بعد ان کی جیب سے یہ شعر ملا:

<div style='text-align: center;'>

 خودکشی کی ممکنہ وجہ 
شکیب کے باپ کی ذہنی بیماری کے باعث شکیب کی ماں نے ٹرین کے نیچے آ کر خود کشی کرلی۔ 10 سالہ شکیب نے اپنے بہن بھائیوں کے ساتھ یہ منظر دیکھا۔ اس منظر نے ساری زندگی اُن کا پیچھا نہ چھوڑا۔اردو پوائنٹ۔ آرٹیکل

 نمونہ کلام 

<div style='text-align: center;'>

<div style='text-align: center;'>

<div style='text-align: center;'>

<div style='text-align: center;'>

<div style='text-align: center;'>

خزاں کے چاند نے پوچھا یہ جھک کے کھڑکی میں 
کبھی چراغ بھی جلتا ہے اس حویلی میں 
یہ آدمی ہیں کہ سائے ہیں آدمیت کے 
گذر ہوا ہے مرا کس اجاڑ بستی میں 

سوچو توسلوٹوں سے بھری ہے تمام روح
دیکھو تو اک شکن بھی نہیں ہے لباس میں 

اتر کے ناؤ سے بھی کب سفر تمام ہوا 
زمیں پہ پاؤں دھرا تو زمیں چلنے لگی 

اتر گیا ترے دل میں توشعر کہلایا 
میں اپنی گونج تھا اور گنبدوں میں رہتا تھا 
میں ساحلوں میں اتر کر شکیب کیا لیتا
ازل سے نام مرا پانیوں پہ لکھا تھا

 حوالہ جات 

 بیرونی روابط 
 شکیب کا کلام

زمرہ:1934ء کی پیدائشیں
زمرہ:1966ء کی وفیات
زمرہ:اردو شعرا
زمرہ:بیسویں صدی کے شعرا
زمرہ:پاکستان میں خودکشیاں
زمرہ:پاکستانی شعرا
زمرہ:پاکستانی شیعہ
زمرہ:پاکستانی مسلم شخصیات
زمرہ:خودکشی کرنے والے شعرا
زمرہ:علی گڑھ کی شخصیات
زمرہ:مہاجر شخصیات
زمرہ:پاکستانی اردو شعرا
زمرہ:1996ء میں خودکشی
زمرہ:خودکشیاں بذریعہ ریل گاڑی
زمرہ:بیسویں صدی کے پاکستانی شعرا